yasalma/wikipedia huggingface dataset:
# Нәҗип Хәмитов (полковник)

Нәҗип Хәмитов (Нәҗип Шәнгәрәй улы Хәмитов, рус. Назип Шангереевич Хамитов) – Россия һәм совет хәрби эшлеклесе, полковник (1940). Беренче бөтендөнья, Ватандашлар, Икенче бөтендөнья сугышларында катнаша. Бөек Ватан сугышында һәлак була (1943).

# Нәҗип Хәмитов (полковник)
## Тәрҗемәи хәле

1898 елның 5 (18) декабрендә Уфа губернасы Уфа өязе Бишавыл-Уңгар вулысы (хәзерге БР Кырмыскалы районы) Олыкүл авылында туган. Татар. 1917 елдан хәрби хезмәттә. Хатыны — Софья Ильинична Хәмитова (Богырысланнан).

# Нәҗип Хәмитов (полковник)
## Хәрби карьера

* 1917 елның июненнән 1918 елның июленә кадәр патша армиясендә. Идел буе хәрби округының Волжскидагы 245- запастагы полкның укыту командасын тәмамлый.
* 1918 елдан Уфадагы мөселман полкында кече унтер-әфисәр.
* Адмирал А.В. Колчакның 3- аклар армиясе 16- татар полкы сапёрлар командасында рядовой. Фельдшерлар әзерләү курсларын тәмамлый һәм армиянең Тум губернасы Тайга станциясендә урнашкан җыелма госпиталендә хезмәт итә.
* 1919 елның декабрендә үз теләге белән 5- Кызыл Армия сафына баса һәм Тум госпиталенә нәзир итеп билгеләнә.
* 1920 елда Тумдагы хәрби-пехота курсларын тәмамлый.
* Казандагы Татар укчы полкына взвод командиры итеп күчерелә.
* 1921 елда Идел буе хәрби округының Казандагы югары хәрби мәктәбендә укый.
* Одессадагы махсус максаттагы аерым бригаданың (ЧОН) 6- батальонында рота командиры.
* Березовка каласындагы 2- аерым ЧОН батальонында взвод командиры.
* 1924 Ананьев каласындагы 95- укчы дивизиянең 283- укчы полкы взвод һәм рота командиры.
* 1931 РККА комсоставның Выстрел белем күтәрү курсларында укый.
* 1934 Казандагы 71- укчы дивизиянең 212-, аннары Алабугадагы 213- (соңрак 3-) укчы полкларда штаб командиры.
* 1939 209- запас полк командиры.

# Нәҗип Хәмитов (полковник)
## Бөек Ватан сугышы

* 422 укчы дивизия штаб башлыгы, аннары 72- запастагы полк командиры.
* 1942 Төньяк фронтка керүче 1- удар армиянең 397- укчы дивизиясенең штаб нәчәлниге. Демьянск юнәлешендә һөҗүмдә катнаша.
* К.Е. Ворошилов исемендәге югары хәрби академия тыңлаучысы.
* 1943 елның маеннан 68- укчы корпус штаб башлыгы, июльдә корпус командиры. Август аенда Көнбатыш фронтта сугыша. Смоленскига һөҗүм операциясендә катнаша. 5 сентябрь көнне һәлак була.
* Смоленск өлкәсе, Ельня районы, Ново-Тишево авылында , Ельня-Смоленск юлы буенда җирләнгән.

# Нәҗип Хәмитов (полковник)
## Бүләкләре, мактаулы исемнәре

* Ленин ордены
* Кызыл Байрак ордены
* I дәрәҗә Ватан сугышы ордены
# Монталван

Монталван — Португалиянең Порталегри округына керә торган фрегезия. Низа муниципалитетына карый.

# Монталван
## Географиясе

Мәйданы — 123,87 км².
# İrlandiä patşalığı

İrlandiä patşalığı (irl. Ríocht na hÉireann, ingl. Kingdom of Ireland) — 1542 yıldan 1800 yılğa qädär bulğan häm böten İrlandiä utrawın bilägän irland däwläte. 1801 yılnıñ 1 ğinwarında İrlandiä häm Böyekbritaniä berläşkännär häm Böyekbritaniä häm İrlandiä Berläşkän Patşalığın tözägännär.

# İrlandiä patşalığı
## Däwlät belän idärä itü

Däwlät başlığı bulıp Angliä monarxı torğan. Başqarma xakimiät başlığı häm Angliä patşası wäkile bulıp Lord-Wäkil, soñraq Lord-Leytenant torğan. Bu wazıyfağa, qağidä bularaq, Angliä dvorännarı bilgelängän, gärçä bu urınnı berniçä tapqır irlandlar da bilägän bulsa da. XVIII ğasırda bu post ähämiäte kimi başlağan häm töp rolne İrlandiä General’ Sekretare başqara başlağan. İrlandiä patşalığınıñ qanun çığaru organı bulıp ingliz ürnägendä tözelgän häm Lordlar palatasınnan häm Cämğiätlär palatasınnan torğan ike palatalı parlament torğan. İrlandiä parlamentı wäqälätläre berniçä qanun çığaru aktları belän çiklängän. Başlıça — Poyning Aktı belän.
1693 yıldan katoliklar, şulay uq protestantlıqnıñ baptizm, presviterianlıq häm metodizm kebek tarmaqları wäkilläre parlament sostavına kertelmägän, ä alarnıñ xoquqları şaqtıy däräcädä qanunnar seriäse belän çiklängän, 1728 yıldan 1793 yılğa qädär alarnıñ saylaw xoquqı da bulmağan.
# Ле-Буске-д'Орб

Ле-Буске-д'Орб (фр. Le Bousquet-d'Orb) — Франциянең Эро департаментында урнашкан коммуна.
# Ле Виле (Мачерата)

Ле Виле — Италиянең Марке төбәге Монтелупоне өязендә урнашкан торак пункт.

# Ле Виле (Мачерата)
## Географиясе

Ле Виле Апеннин ярымутравының урта өлешендә, Италия башкаласы Римнан төньяк-көнчыгышка таба урнашкан.

# Ле Виле (Мачерата)
## Климаты

Биредәге җирләргә Урта диңгез климаты хас, җәй чагыштырмача коры һәм кызу, эссе, ә кыш — йомшак.
# Франц Вернер фон Тамм

Даппер буларак мәгълүм Франц Вернер фон Тамм ((немец телендә: Franz Werner von Tamm, Dapper); 1658 елның 6 марты, Гамбург — 1724 елның 10 июле, Вена) — барокко чоры немец живописецы. XVII гасыр ахыры — XVIII гасыр башы иң мәшһүр немец натюрморт осталарының берсе. 1685—1695 елларда Италиядә, Римда эшләгән.

# Франц Вернер фон Тамм
## Тәрҗемәи хәле

Рәссам Һамбургта туган, живописьне немец тарихи жанр осталары Теодор ван Зостен һәм Иоганн Пфайффердан өйрәнгән. Әмма соңрак “чәчәкләр һәм җимешләр живописе” (Malerei von Blumen und Früchten) белән мавыга башлаган һәм Римга күчкән, анда ул «Деи Фиори» (итальян телендә: Dei Fiori — «Чәчәкче») кушаматлы Марио Нуцци дигән рәссамга кушылган һәм аның җитәкчелеге астында шул өлкәдә оста булган. Ул шулай ук Фит әсәрләре буенча хайваннар, ауланган кош һәм сунар трофейлары белән натюрмортлар ясаган. Живописец Карло Маратта остаханәсендә эшләгән. Римда Вернер фон Тамм «Күчмә кошлар» (нидерланд телендә: Bent vogels — яки “каурый кошлары” (нидерланд телендә: Bentvueghels) нидерланд һәм немец рәссамнары берләшмәсенә кушылган. Җәмгыять әгъзалары йоласы буенча ул үзенә яңа исем алган - «Dapper» (Кыю).. Ул шулай ук фламанд натюрмортлар живописецы Давид де Конинк йогынтысын кичергән. Пьетро Наварра аның дәвамчысы булган..
1702 елда Франц Вернер фон Тамм Пассауда эшләгән, соңрак Венада тора башлаган. С 1695 елдан Изге Рим империясе императоры Леопольд I-нең сарай яны рәссамы булган. Бу Вена рәссам әсәрләренә аеруча байлыгының сәбәбен аңлата. Кенәз Лихтенштейн галереясендә генә фон Таммның егерме дүрт картинасы бар (башка бирелгән мәгълүмат буенча – унҗиде), Император картина галереясендә – сигез. Санкт-петербург Эрмитажында фон Таммның “Кабакларда тутый кошы” картинасы бар.
Франц Вернер фон Тамм Венада алтмыш алты яшендә вафат булган һәм ике угыл: Франц һәм Каспарны калдырган, алар әтиләре юлын дәвам иткәннәр.
# Рөстәм Хәмитов

Рөстәм Зәки улы Хәмитов (1954 елның 18 августы, РСФСР, Кемерово өлкәсе, Драченино авылы) — Россия сәясәтчесе, 2010 елның 19 июленнән башлап 2018 елның 11 октябренә кадәр Башкортстанның иң югары урындагы заты.

# Рөстәм Хәмитов
## Тормыш юлы

Хәмитов Рөстәм Зәки улы 1954 елның 18 августында Кемерово өлкәсендә туган. Әтисе Зәки Хәмитов (1930-1993) — галим, профессор, техник фәннәр докторы Балтач районының Штәнде авылында туган. Әнисе Рәйсә Сөнатулла кызы — мәктәптә математика укытучысы. Хәмитов үзен катнаш татар-башкорт гаиләсендә тудым дип яза. 1993 елларда чыккан «Народные депутаты Башкирской ССР» җыентыгында милләте татар итеп күрсәтелгән. Башкортстан президенты вазифасына тәгаенләнгәч, милләтен башкорт дип атый башлый, туган тел буларак башкорт телен билгели, рус телен белә һәм иркенчә инглиз телендә сөйләшә.
Техник фәннәр докторы.
1977 елда Бауман исемендәге Мәскәү югары техник училищесын «инженер-механик» белгечлеге буенча тәмамлый. Техник фәннәр докторы.
Хезмәт юлын Уфа моторлар җитештерү берләшмәсендә башлый.
1978–1986 елларда Уфа авиация институтында эшли.
1990 елда аны Башкортстан АССРы Югары Советына депутат итеп сайлыйлар. Югары Советның экология, табигать ресурсларын нәтиҗәле файдалану буенча комиссиясе рәисе була.
1994–1996 елларда — Башкортстанның тирә-як мохитне саклау буенча министры, 2000–2003 елларда — РФ Президентының Идел буе федераль округындагы тулы хокуклы вәкиле аппаратында БР буенча баш федераль инспектор.
2004 елда ул Су ресурсларының федераль агентлыгы җитәкчесе итеп тәгаенләнә.
2009 елның июленнән — «Русгидро» җәмгыяте идарәсе әгъзасы.
2018 елның 11 октябрендә – Республика көнендә Башкортстан башлыгы Рөстәм Хәмитов вазифасыннан китүен белдерде. "Бу минем шәхси карарым, ул төрле яклап уйланган, мин 2019 елда республика башлыгы сайлавында катнашмаячакмын. Минемчә, төбәк башлыклары мондый өлкән яшьтә эшчәнлеген туктату турында карарны вакытында кабул итәргә тиеш", диде Хәмитов.
2018 елның 11 октябрендә Уфада Хәмитовның отставкага китүе уңаеннан халык күңел ачулары булды.

# Рөстәм Хәмитов
## Тәнкыйть
### Тарифлар һәм хезмәтләрнең бәяләре

Тарифлар буенча республика дәүләт комитеты җылылык һәм кайнар суга, энергия халык өчен нигезләнмәгән югары хаклар кабул итә, Мәскәүдә һәм башка икътисади яктан алга киткән ил төбәкләрендә булган хаклар түбәнрәк була. Мәсәлән, җылылык энергиясе Мәскәү шәһәрендә яшәүчеләр өчен 1806.89 сумга төшәчәк. Уфада исә Республикасы тарифлар буенча Дәүләт комитеты карары нигезендә бу хак 2018 елның 1 июленнән 2045.57 сум/Гкал тәшкил итә. Тормыш дәрәҗәсе төбәкләрдән берничә тапкыр аерыла, ә Башкортстан кулланучылар күбрәк түлиләр.

# Рөстәм Хәмитов
## Гаиләсе

Өйләнгән, ике баласы бар. Хатыны — Гөлшат Гафур кызы, һөнәре буенча табиб. Улы — Камил Хәмитов. Кызы — Нурия Хәмитова. Балалары Мәскәүдә яшиләр, эшлиләр.
# Порту-Формозу

Порту-Формозу — Португалиянең Азор утраулары округына керә торган фрегезия. Рибейра-Гранде муниципалитетына карый.

# Порту-Формозу
## Географиясе

Мәйданы — 11,46 км².
# Латышы (Глыбоцкий районы)

Латышы (белар. Латышы) — Белоруссиянең Витебск өлкәсе Глыбоцкий районында урнашкан авыл.

# Латышы (Глыбоцкий районы)
## Тарихы

1921-1945 елларда Польша Республикасы Виленский воеводалыгы Дисенский өязе Празароки гминасы составында авыл.

# Латышы (Глыбоцкий районы)
## Климаты

Биредә климат уртача, җылы җәй һәм йомшак кыш хас. Җил җәен төньяк-көнбатыштан, кышын көньяк яки көньяк-көнбатыштан исә, кышын еш кына циклоннар уза һәм җепшек һава торышы тора.

# Латышы (Глыбоцкий районы)
## Халык саны

* 1921 елда авылда 59 кеше, 8 хуҗалык исәпләнгән.
* 1931 елда авылда 52 кеше, 9 хуҗалык исәпләнгән.
# Кульгеши

Кульгеши (чуаш. Кӗлкеш, рус. Кульгеши) — Чуашстанның Ормар районында урнашкан авыл.

# Кульгеши
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Кульгеши
## Халык

2010 ел җанисәбен алу буенча биредә 245 кешенең яшәве мәгълүм.
2002 елгы җанисәп буенча авылда күпчелек халыкны чуашлар (99%) алып тора.
# Түбән Кама музыка көллияте

Салих Сәйдәшев исемендәге Түбән Кама музыка көллияте (рус. Нижнекамский музыкальный колледж имени Салиха Сайдашева, ингл. Salikh Säydäşev Nizhnekamsk college of music) — 1969 елдан ТАССР (1991 елдан Татарстан) Түбән Кама шәһәрендә музыка сәнгате өлкәсендә урта һөнәри белем бирүче уку йорты (көллият), ТР мәдәният министрлыгы карамагындагы дәүләт мөхтәриятле һөнәри белем бирү оешмасы. Музыка көллияте Түбән Кама шәһәренең һәм районның музыка үзәге булып тора. Көллият директоры (2012 елдан) — Альфред Нәзһәт улы Гыйләҗев.

# Түбән Кама музыка көллияте
## Тарих

* 1969 елда шәһәр хакимияте карары буенча Түбән Кама музыка училищесы буларак ачыла.
* 1971 елдан татар һөнәри музыкасына нигез салучы Салих Сәйдәшев исемен йөртә.
* 2006-2007 елларда Түбән Кама районының «Салих Сәйдәшев исемендәге музыка училищесы».
* 2008 елның апреленнән көллият.
* 1990 елдан бирле көллият базасында яшь вокалистларның Салих Сәйдәшев исемендәге төбәкара бәйгесе үтә.

# Түбән Кама музыка көллияте
## Белгечлекләр

Көллият балалар музыка мәктәпләре укытучылары, хор, ансамбль җитәкчеләре, оркестр артистлары хәзерли. Көллияттә 3 ел 10 ай торып укыйсы.
* Фортепиано.
* Оркестр өчен кыллы уен кораллары: эскрипкә, альт, виолончель, контрабас.
* Оркестр өчен тынлы һәм бәрмә уен кораллары: труба, тромбон, валторна, туба, флейта, гобой, кларнет, саксофон, фагот, курай.
* Халык уен кораллары оркестры өчен уен кораллары: баян, аккордеон, домра, балалайка, гитара.
* Вокал сәнгате: академик һәм халык.
* Хор белән дирижерлык итү.
* Музыка теориясе.
* Эстрада музыка сәнгате (эстрадада җырлау).

# Түбән Кама музыка көллияте
## Шәхесләр
### Директорлар

* 1969-1972 еллар Л. А. Джураев
* 1973-1977 еллар И. Г. Алмазов
* 1978-1989 еллар З. Х. Әхмәтҗанов
* 1989-1995 еллар Г. З. Фәйзуллин
* 1996-2004 еллар Ф. Ч. Гайсин
* 2005-2011 еллар С. А. Бакашева, ТР атказанган мәдәният хезмәткәре
* 2012-2018 еллар А. Н. Гыйләҗев.
* 2018-2025 - Ольга Владимир кызы Прокопьева

# Түбән Кама музыка көллияте
## Шәхесләр
### Укытучылар

    Шулай ук карагыз: Төркем:Түбән Кама музыка көллияте укытучылары һәм Төркем:Түбән Кама музыка укуханәсе укытучылары.

# Түбән Кама музыка көллияте
## Шәхесләр
### Тәмамлаучылар

    Шулай ук карагыз: Төркем:Түбән Кама музыка көллиятен тәмамлаучылар һәм Төркем:Түбән Кама музыка укуханәсен тәмамлаучылар.
45 ел эчендә 1,5 мең белгеч әзерләнгән.
* Ленар Айкаев, Зур концерт залы директоры.
* Рафаэль Гайзетдинов, курай ясау остасы.
* Наилә Гайнуллина, Казан консерваториясе укытучысы.
* Резеда Галимова, җырчы.
* Рәшит Кәлимуллин, РФ һәм ТР композиторлар берлекләре рәисе.
* Татьяна Мазуренко, җырчы.
* Гүзәл Мөхәмәтдинова, Казан консерваториясе доценты.
* Рафаэль Сәхәбиев, җырчы.
* Гөлдания Хәйруллина, җырчы.
* Алсу Хисамиева, җырчы.
* Дамир Шәрифуллин, Казан циркы директоры.
* Зөһрә Шәрифуллина, җырчы.
| башлау | тәмамлау | Исем | туу датасы | туу урыны | һөнәр төре | эш урыны | Викиҗыентыктагы төркем | үлем датасы |
| | | Зөһрә Шәрифуллина | 1956-12-20 | Сарман | | Татар дәүләт җыр һәм бию ансамбле Габдулла Тукай исемендәге Татар дәүләт филармониясе | | |
# Ле-Буйон

Ле-Буйон (фр. Le Bouillon) — Франциянең Орн департаментында урнашкан коммуна.
# Тимур Сираҗиев

Тимур Альберт улы Сираҗиев (1978 елның 23 декабре, Казан, Татарстан АССР, ССРБ) — Россия журналисты, «Первый канал» телеканалы алып баручысы.

# Тимур Сираҗиев
## Тормыш юлы

Тимур Сираҗиев 1978 елның 23 декабрендә Казанда туа. Казанның 80 нче урта мәктәпне тәмамлагач, Киров исемендәге Казан дәүләт технология университетына укырга керә. 2001 елда университетның социаль-икътисад факультетын «дәүләт идарәсе менеджеры» юнәлеше буенча тәмамлый. Икенче курста үзен журналистикада сынап карый, «Татарстан яшьләре» газетасында эшли башлый.
1999 елдан 2004 елга кадәр «Эхо Москвы в Казани» радиосының баш мөхәррире. 2004—2006 елларда «Эфир» телекомпаниясенең журналисты һәм алып баручысы булып эшли. Яңалыклар программаларын әзерләгән һәм алып барган, мәгълүмати һәм проблемалы репортажлар булдырган. 2006—2007 елларда — «Петербург» ТРКның үз корреспонденты. 2007 елдан 2008 елга кадәр «Вести» телеканалының (ВГТРК «Россия») Казаннан мәгълүмати чыгарышларны алып баручы.
2008 елда Тимур Сираҗиев «Первый канал»га эшкә урнаша.
2014 елда «журналист бурычын үтәгәндә профессионализм һәм батырлык өчен» номинациясендә Луганск һәм Донецк өлкәләрендә ясалган репортажлар өчен ТЭФИ лауреаты була.
2017 елда Тимур Сираҗиев Казан марафоны илчесе була.
2018 елда Бөекбритания массакүләм мәгълүмат чаралары Тимур Сираҗиевны шпионажда гаепләгәннәр. «Первый канал»да чыккан Бөекбритания Кораллы көчләренең 77 нче бригадасының аерым бүлекчәсе турында репортаж җәнҗал өчен сәбәп була.
2019 елның июленнән августына кадәр «Первый канал»да «Время покажет» программасын алып барган.
Зөлфия Фасхутдиновага өйләнгән булган.
# Конго Демократик Республикасы

Конго Демократик Җөмһүрияте (фр. République Démocratique du Congo ) 1971—1997 елларда — Заир Җөмһүрияте , 1960—1964 елларда — Ко́нго Респу́бликасы – үзәк Африкада урнашкан дәүләт.

# Конго Демократик Республикасы
## Тарихы

XV-XVI гасырларда хәзерге Конго җирләрендә Теке һәм Лаонго дәүләтләре булган. 1875 елда французлар бу җирләрне колониягә әйләндерә башлый. 1891 елда Француз Конгосы барлыкка килә. 1910 елда, Француз Экваториаль Африкасы төзелгән вакытта, колония икегә бүленә: Габон (көнбатыш ягы) һәм Конго (көнчыгыш ягы). Конго 1960 елда мөстәкыйльлеккә ирешә.

# Конго Демократик Республикасы
## Дин

1960 елның 30 июнендә Бельгиядән бәйсезлек алгач, илдә дин тоту иреге игълан ителә.
Ил халкының күпчелек өлеше (90 – 96 % ы) төрле христиан конфессияләренә карый (55 % ы католиклар), 1,5 – 10 % ы башка диннәр тарафдары (ислам, Бәһаи, яһүд дине һ.б.)
* Конго Демократик Республикасында ислам
# Мөнирә (мәчет, Кемерово)

Мөнирә (рус. Мунира) – Кемерово шәһәрендә урнашкан ислам гыйбадәтханәсе (җәмигъ мәчете). Россия мөселманнары Дини җыенына керүче Кемерово өлкәсе мөселманнарының Диния нәзарәте составындагы «Мөнирә» ислам оешмасы карамагында. Кемерово өлкәсе мөселманнарының Диния нәзарәте дә әлеге мәчет комплексында урнашкан.

# Мөнирә (мәчет, Кемерово)
## Тарих

1988 ел ахырында Кемерово мөселманнары тарафыннан мәчет өчен йорт сатып алына.
Җәмигъ мәчете Кемерово шәһәренең барлык милләт һәм конфессияләр халкы акчасына төзелгән. Кемерово өлкәсе губернаторы зур ярдәм иткән. 1999 елның 27 октябрендә Кемерово Җәмигъ мәчете нигезенә беренче таш салынган. Нигез ташын салу тантанасында 1997-2018 елларда Кемерово өлкәсе губернаторы булган Аман Тулеев катнашкан.
2008 елның 21 октябрендә рухи-мәдәни комплекс файдалануга тапшырыла.
»Мөнирә» мәчете Кемерово өлкәсе губернаторы Амангельды Тулеевның әнисе Мөнирә Фәиз кызы Власова (Насыйрова, 1921―2001) исемен йөртә.
Мәчет ачылганда җомга намазына 25-30 кеше җыелса, бер елдан соң 300 кеше, хәзер җомга намазларына 500 мөселман йөри.

# Мөнирә (мәчет, Кемерово)
## Тасвирлама

Мәчет Кемерово шәһәренең Ленин районында, шәһәр читендә, ике проспект (Ленин һәм Ленинград проспектлары) киселешендә төзелгән.
Мәчетнең баш архитекторы – Александр Артемьевич Кривомазов. Өч катлы матур якты бина 30 м биеклектә. Мәчетнең гарәп стилендә төзелгән 2 манарасы бар, аларның биеклеге ― 48 м. Мәчетнең алтын йөгертелгән яшел гөмбәзе Сәмәрканд стилендә эшләнгән, калган өлеше — төрекчә. Мәчетнең 30 м биеклектәге, 20 м диаметрлы космик гөмбәзенең проектын баш архитектор Александр Кривомазов уйлап тапкан.
Мәчет биналарының гомуми мәйданы 11 мең кв. м. тәшкил итә, алар 400 кешегә исәпләнгән. Мәчет ике лифт белән җиһазландырылган. Коляскадагы инвалидлар өчен махсус пандуслар каралган. Мәчетнең әйләнә-тирәсе төзекләндерелгән.
Хөтбә рус телендә укыла. Җомга вәгазе төп залда ике телдә – рус һәм гарәп телләрендә уза. Берәр милли җәмгыять үз телендә вәгазь яки лекция үткәрергә тели икән, аны конференц-залда уздыра ала. Мәчет каршында составына 12 кеше (һәр милләттән икешәр кеше) кергән Милләтләр Советы эшли.
Мәчет каршында китапханә, кибет, ислам нигезләре буенча курслар эшли.
Ай саен дүрт биттә А3 форматындагы төсле «Мунира» газетасы дөнья күрә.
Имам-хатиб ― Рәис улы Рубин хәзрәт Мөниров.
# Яңа Благородны

Яңа Благородны (чирм. У Благородны, рус. Новые Благородны) — Мари Илнең Яңа Торъял районында урнашкан авыл.

# Яңа Благородны
## Сәгать поясы

Яңа Благородны Мәскәү вакыты (Moscow Time Zone, MSK) сәгать поясында урнашкан. UTC белән аермасы +3:00 сәгать тәшкил итә.

# Яңа Благородны
## Халык

2010 елгы җанисәп буенча күпчелекне алып торучы халыклар: руслар (100%).
# Бадыйк Салихов

Бадыйк Салихов, Бадыйк (Бәдигъ) Мөхәммәт улы Салихов (1910 елның 28 феврале, Уфа губернасы, Минзәлә өязе, Теләнче – 1956 елның 23 июле, ТАССР, Мөслим районы, Дусай) – Бөек Ватан сугышында һәм Мәскәүдә Җиңү парадында катнашкан яугир, старшина. Дан орденының тулы кавалеры (1944, 1944, 1945).

# Бадыйк Салихов
## Тәрҗемәи хәле

1910 елның 28 февралендә Уфа губернасы Минзәлә өязе Әмәкәй вулысы (хәзерге Татарстанның Мөслим районы) Теләнче (1940 елдан Октябрь) авылында туган. 1922 елда гаилә Дусай авылына күченә. Авыл мәктәбендә 4 сыйныф тәмамлый. Сугышка кадәр «Дусай» күмәк хуҗалыгы рәисе булып эшли. 1941 елның июненнән фронтта. Көнбатыш, Үзәк, Воронеж, 1нче һәм 2нче Украина фронтларында сугыш хәрәкәтләрендә катнаша. Бөек Ватан сугышына Дусай авылыннан 74 кеше китә (45е яу кырында һәлак була, 29ы исән кайта).
Кызыл байраклы 121нче Рыльск-Киев укчы дивизиясе 574нче Львов укчы полкының 3нче миномет ротасы расчет командиры буларак, Мәскәү өчен барган сугышта катнаша һәм каты яралана. 1943 елның 13 июлендә «Батырлык өчен» медаленә лаек була. Дәваланып, аякка баскач, үз дивизиясенә җибәрелә. Дивизия белән Курск дугасында, Днепр елгасын кичүдә, Киевны штурмлауда, Украина шәһәр-авылларын азат итүдә катнаша. Батырлыгы өчен Кызыл Йолдыз ордены, II, III дәрәҗә Дан орденнары белән бүләкләнә. 1945 елның 15 гыйнварында Бельско-Бяла шәһәре (Польша) янындагы сугышта миномет расчеты белән дошманның 2 пулемет ноктасын, 10 солдатын, сугыш кирәкләре төялгән йөкләрен юк итә. 16 гыйнварда дошманның 10 автомашинасын, 18 солдатын, 4 йөген юк итеп, пехотага алга барырга юл ача. 1945 елның 29 июнендә ССРБ Югары шурасы президиумы фәрманы белән I дәрәҗә Дан ордены белән бүләкләнә. Шулай итеп, Дан орденының тулы кавалеры була. Җиңү көнен Чехословакиядә каршылый. Райондашлары Петр Днепров, Илдар Мәннанов, Сафиулла Хәлиуллин, Мирза Әгъләмов, Г.М. Мосолков белән Мәскәүдә Җиңү парадында катнаша.
1946 елда хәрби хезмәттән кайткач, Дусай авылында күмәк хуҗалык рәисе булып эшли. 1956 елның 23 июлендә вафат була, Дусай зиратында дәфен ителгән.

# Бадыйк Салихов
## Хәтер

Мөслим районы Дусай авылында күмәк хуҗалыкка һәм башлангыч мәктәпкә (2013 елдан Баек мәктәбе филиалы), Баланны авылында урамга исеме бирелгән.

# Бадыйк Салихов
## Бүләкләре, мактаулы исемнәре

* Кызыл Йолдыз ордены
* Дан ордены (08.05.1944, 06.09.1944, 29.06.1945)
* «Батырлык өчен» медале
# Наталия Орейро

Наталия Мариса Орейро Иглесиас Поджио Бурье (исп. Natalia Marisa Oreiro Iglesias Poggio Bourie; 19 май 1977(19770519), Монтевидео, Уругвай) — Уругвай актрисасы, җырчы һәм дизайнер. Аргентинаның «Кыргый фәрештә» сериалындагы төп роле аңа дөньякүләм танылу китерде. 2011 елдан - Юнисефның Рио-де-Ла-Плата (Аргентина һәм Уругвай) регионында ирекле ихтыяр илчесе.

# Наталия Орейро
## Дискография
### Студия альбомнары

* Natalia Oreiro (1998)
* Tu Veneno (2000)
* Turmalina (2002)

# Наталия Орейро
## Дискография
### Саундтреклар

* 1998: Un Argentino en New York
* 2010: Miss Tacuarembó
* 2016: Gilda: No Me Arrepiento de Este Amor

# Наталия Орейро
## Дискография
### Сингллар

* 1998 — Que si, que si
* 1998 — De Tu Amor
* 1998 — Cambio dolor
* 1998 — Me Muero De Amor
* 2000 — Tu Veneno
* 2000 — Rio De La Plata
* 2000 — Como Te Olvido
* 2002 — Que digan lo que quieran
* 2002 — Cuesta arriba, cuesta abajo
* 2007 — Esclava
* 2010 — What A Feeling
* 2013 — Todos Me Miran
* 2014 — Me muero de amor
* 2016 — No Me Arrepiento de Este Amor
* 2016 — Corazón Valiente
* 2018 — United by Love (Russia 2018)
* 2018 — Mi pobedim (Мы победим!) (Без җиңәчәкбез!)
# Сыналганнар - сынатмый (китап)

Сыналганнар - сынатмый — 2015 елда Татарстан китап нәшриятында чыккан Гөлназ Шәйхи китабы.
Китапта Татарстан җирендә, Россиянең төрле төбәкләрендә һәм дөньяның төрле илләрендә яшәүче татарлар турында мәкаләләр һәм танылган шәхесләр белән әңгәмәләр туплап бирелгән. Гөлназ Шәйхинең шәхси архивындагы фоторәсемнәр файдаланыла.
Тираж – 2000 данә.
# Ходяково

Ходяково (чуаш. Хитекушкӑнь, рус. Ходяково) — Чуашстанның Әлек районында урнашкан авыл.

# Ходяково
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Ходяково
## Халык

2010 ел җанисәбен алу буенча биредә 182 кешенең яшәве мәгълүм.
2002 елгы җанисәп буенча авылда күпчелек халыкны чуашлар (100%) алып тора.
# Лас-Ломас (Калифорния)

Лас-Ломас — Америка Кушма Штатларының Калифорния штатында урнашкан халык санын алу урыны (ингл. census-designated place, CDP).

# Лас-Ломас (Калифорния)
## Географиясе

Лас-Ломас халык санын алу урыны мәйданы — 2,685683 км², 2,685684 км² (1 апрель 2010). Статистик яктан аерымланган урынның чикләре хокукый статуска ия түгел.
Диңгез дәрәҗәсе өстеннән 13 ± 1 метр биеклектә урнашкан.
# Никольское (Ядернә районы)

Никольское (чуаш. Никольски, рус. Никольское ) — Чуашстанның Ядернә районында урнашкан авыл.
Почта индексы — 429075. Гомумрусия административ-территориаль объектлары бүленеше классификаторы коды - 97253825007. Дәүләт идарәсе секторы операцияләре классификациясе коды - 2102000007600.
Федераль салым хезмәте инспекциясе коды - 2136.
Авыл янында М7 «Идел» автоюлы бара.

# Никольское (Ядернә районы)
## Халык

2010 ел җанисәбен алу буенча биредә 243 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (66,92%), руслар (33,84%).
# Ласс (Мен һәм Луара)

Ласс — Франциянең Мен һәм Луара департаментында урнашкан коммуна.